KREYOLAD 928 : Matinik chwézi dépité’y – ANTILLA MARTINIQUE | Avec vous depuis 1981\nKREYOLAD 928 : Matinik chwézi dépité’y\nSanmdi pasé avan Lafrans, Matinik chwézi sé 4 dépité-a ké défann koz-li Lasanblé Nasional.\nKidonk atjelman nou konnet non sé kat dépité-a. Té ni kat boug Gran Sanblé, yo pies pa rivé sanblé asé vwa pou pasé.\nDan linò sé an dépité-mè, Maslen Nadeau, sé pa komin-li selman ki voté bay mé pliziè dot mè té ké sipòté’y.\nDan lisant atlantik sé Met Jiovani William ké alé défann koz moun ka soufè épi sargas ek klordékòn.\nPa koté Fodfrans sé Johnny Hajjar an mapipi PPM ki rété louvriyé met ché swa.\nDan Lisid aprézan éti yo té anonsé an brital konbakok, sé jenn kalagway-la ki genyen vié kok gwo-siwo a.\nMan tann an malpalan (yo toujou la) i jik di :\nSa an vié kok pres bòy vini chèché an pit-la ? I rivé fè an sel bek sé pa koté Laviè-Pilot !\nAntouléka Lasanblé Nasional, prézidan-an menm pa trapé majorité. Sé atjelman travay sé dépité nou-an ouvè. Ni dé boug PÉYI-A anpami sé kat-la, es yo ké pé travay ba Matinik ?\nNou ka rété véyatif sirtou épi zafè Klordékòn-lan ek Sargas, san palé di lavi chè ka pété frisi mol anlo anpami nou.\nDimanch pou lafet lé papa, ni yonndé yo koumansé gloriyé. Sa pa yenki kon avan éti yo té ka palé di absans yo. Prézans lé papa bò ich yo, yo ka koumansé rikonnet sa, magré kritik bililik ka kontinié fè sik.\nAdan zafè votman-tala ni anlo moun éti pa menm pran lapenn déplasé pou voté. Pou yo sa pa nésésè, es yo ké pé wouspété dèmen ?\nSi zot sav, fè di mwen !\n« Pa janmen konté zé an tjou poul »\nPatrick Chamoiseau lance sa campagne… 0\nJean-Luc Mélenchon : « Nous sommes tous créoles » 0\nFace au changement climatique, Hulot appelle à changer de modèle. 0